Diari Oficial de la Generalitat Valenciana


Sumari del DOGV 4371, del 05-11-2002 (2002/11848)

ACORD de 30 de setembre de 2002, de la Comissió Territorial d'Urbanisme de Castelló, relatiu a la modificació puntual núm. 5 del Projecte de Modificació núm. 8 del Pla General del municipi de la Vall d'Uixó.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11189


Data del document
:   30-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vall d'Uixó, la
    * pla d'urbanisme

ACORD de 30 de setembre de 2002, de la Comissió Territorial d'Urbanisme de Castelló, relatiu a la modificació puntual núm. 5 del Projecte de Modificació núm. 8 del Pla General del municipi de la Vall d'Uixó. [2002/11092]
  
Vist l'expedient relatiu a la modificació puntual núm. 5 del Projecte de Modificació núm. 8 del Pla General del municipi de la Vall d'Uixó, i de conformitat amb els següents:
  
Antecedents
  
Primer
  
El Ple de l'Ajuntament de la Vall d'Uixó, en la sessió de 24 de gener de 2001, va acordar sotmetre a informació pública la modificació puntual núm. 8 del Pla General, la qual incloïa distints apartats, cosa que es va dur a terme per mitjà d'anuncis publicats en el periòdic El Mundo de 31 de gener de 2001 i en el Diari Oficial de la Generalitat Valenciana de 9 de febrer de 2001. Transcorregut el període d'informació al públic, durant el qual es van formular dos al·legacions, el Ple de l'Ajuntament va aprovar provisionalment la modificació en la sessió de 29 de març de 2001.
  
Segon
  
La Comissió Territorial d'Urbanisme de Castelló, en sessió de 8 de maig de 2001, va acordar, entre altres coses, el següent:
  
«Suspendre l'aprovació definitiva de la modificació 5 del projecte de modificació puntual núm. 8 del Pla General de la Vall d'Uixó, amb l'objecte que per part de l'Ajuntament s'esmene la deficiència consistent en el fet que s'elabore un Estudi d'Impacte Ambiental i s'obtinga la Declaració d'Impacte Ambiental de la Conselleria de Medi Ambient?.
  
Tercer
  
El Ple de l'Ajuntament de la Vall d'Uixó, en la sessió de 31 d'octubre de 2001, va acordar exposar al públic de nou la modificació núm. 5 del projecte núm. 8 del Pla General, cosa que es va dur a terme per mitjà d'anuncis publicats en el periòdic Mediterráneo de 16 de novembre de 2001 i en el Diari Oficial de la Generalitat Valenciana de 22 de novembre de 2001. Transcorregut el període d'informació al públic, la modificació es va aprovar definitivament pel Ple el 30 de gener de 2002.
  
Quart
  
El projecte consta de memòria, plans i normativa.
  
Cinqué
  
La modificació núm. 5 inclosa en el projecte que s'examina té per objecte, segons s'assenyala per l'Ajuntament, esmenar un error detectat en la redefinició del límit del sòl urbà de l'àrea XI en Sant Josep. Segons pareix, la modificació puntual núm. 4 del Pla General de la Vall d'Uixó, aprovada definitivament el 4 de març de 1999, va definir el límit del sòl urbà de Sant Josep. En la dita modificació, segons l'Ajuntament per error, es van eliminar 2.370 m2 de sòl urbà, els quals van passar a classificar-se com a sòl no urbanitzable. La modificació que ara s'examina pretén esmenar l'error, per la qual cosa torna a classificar esta zona com a sòl urbà.
  
Sisé
  
El 19 de juliol de 2002 s'ha emés Declaració d'Impacte Ambiental per part de la Direcció General de Planificació i Gestió del Medi de la Conselleria de Medi Ambient.
  
Fonaments de dret
  
Primer
  
La tramitació de la modificació ha sigut correcta, de conformitat amb el que establixen els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació és suficient, a l'efecte del compliment del que establix l'article 27 de la LRAU.
  
Tercer
  
Tal com ja va assenyalar la Comissió Territorial d'Urbanisme de Castelló en la sessió de 8 de maig de 2001, la documentació aportada per l'Ajuntament justifica adequadament que esta àrea de 2.370 m2 reunix tots els requisits per a ser classificada com a sòl urbà, classificació que ja tenia en el Pla General de la Vall d'Uixó aprovat definitivament el 8 de febrer de 1995. D'altra banda, la modificació justifica en termes suficients que l'increment d'aprofitament que ocasiona la reclassificació està compensada per mitjà de les modificacions 1, 2 i 10, amb la qual cosa es complix el que establix l'article 55.3 de la LRAU, en relació amb l'article 17 de l'annex del RPCV.
  
No obstant això, i encara que en l'origen puga haver produït un error en aprovar-se la modificació puntual núm. 4 del Pla General, la veritat és que els terrenys que ara ens ocupen estan classificats en el planejament urbanístic ara en vigor en el municipi de la Vall d'Uixó com a sòl no urbanitzable, per la qual cosa amb la modificació que ara s'examina s'està reclassificant este sòl de no urbanitzable a urbà.
  
L'article 43.2 de la LRAU disposa que «la reclassificació de sòl no urbanitzable exigix estudi i declaració del seu impacte ambiental, efectuada per l'òrgan competent de conformitat amb la legislació aplicable?.
  
Arran de l'Acord de suspensió de l'aprovació definitiva adoptat per la Comissió Territorial d'Urbanisme de Castelló el 8 de maig de 2001, l'Ajuntament de la Vall d'Uixó va elaborar un Estudi d'Impacte Ambiental que ha sigut degudament tramitat i que ha obtingut la seua Declaració d'Impacte Ambiental amb data 19 de juliol de 2002. En concret, la Declaració d'Impacte Ambiental conclou el següent:
  
«Considerar, només a efectes ambientals, que la proposta presentada en relació amb la modificació puntual núm. 8 del Pla General d'Ordenació Urbana de la Vall d'Uixó, al punt núm. 5, es troba degudament avaluada amb motiu de la Declaració d'Impacte Ambiental de l'expedient 175/8199-UFS, i el seu caràcter és favorable, i, en qualsevol cas, s'han d'atendre les condicions que en la dita declaració es van imposar?.
  
Emesa la Declaració d'Impacte Ambiental, cal concloure que no hi ha obstacle a l'aprovació definitiva d'esta modificació.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que, en el cas de municipis de menys de 50.000 habitants, tindrà directament efectes de resolució d'execució.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament les modificació número 5 del projecte de modificació puntual núm. 8 del Pla General de la Vall d'Uixó.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.-
  
Castelló, 30 de setembre de 2002.- El secretari de la Comissió Territorial d'Urbanisme: Fernando Renau Faubell.